****

Република Србија

ОПШТИНА ВЛАСОТИНЦЕ СКУПШТИНА ОПШТИНЕ

01 бр.06-88-6/2024

27.09.2024.године

В Л А С О Т И Н Ц Е

На основу члана 46. Закона о планирању и изградњи (''Сл. гласник РС'', бр.72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука, 132/2014, 145/2014, 83/18, 31/19, 37/19 - др.закон, 9/20, 52/21 и 62/23), Просторног плана општине Власотинце, (''Сл. гласник града Лесковца'', број 31/11), чл.32.ст.1.тачка 5.Закона о локалној самоуправи („Сл.гласник града Лесковца“, бр.129/07, 83/14-др.закон, 101/16-др.закон, 47/18 и 111/21-др.закон), чл.40.ст.1.тачка 5.Статута општине Власотинце (''Сл. гласник града Лесковца'', бр.6/19), на захтев инвеститора Петковић Марко и Петковић Жарко и закључка Општинског већа општине Власотинца, 01 бр.06-91-2/2024 од 25.09.2024.године и по прибављеном мишљењу Комисије за планове 01 бр.06-64/24 од 09.07.2024.године, Скупштина општине Власотинце на седници од **27.09.2024**.године, доноси

**ОДЛУКУ**

**О ИЗРАДИ ПЛАНА ДЕТАЉНЕ РЕГУЛАЦИЈЕ "Бата Пласт" Стајковце**

**Члан 1.**

Приступа се изради Плана детаљне регулације "Бата Пласт" Стајковце, у даљем тексту План :

**Члан 2.**

ПДР-а обухвата прелиминарни простор површине 18066 м2. Катастарске парцеле у КО Стајковце које су у обухвату Плана су целе кп.бр.:4896, 4897, 4898, 4899, 4900, 4901, 4902, 4903, 4904/1, 4904/2, 4906, 4908,4909, 4910/1 све КО Стајковце.

Обухват израде ПДР "Бата Пласт" Стајковце налази се са десне стране државног пута ДП - I бр.9.

Коначне границе планског подручја и коначну површину обухвата планског подручја дефинисати приликом припреме нацрта плана.

**Члан 3.**

Плански основ за ПДР "Бата Пласт" Стајковце, услови и смернице дефинисани су Просторним планом општине Власотинце(''Сл. гласник града Лесковца'', број 31/11).

Концептуални оквир планирања одређен је Просторним планом општине Власотинце и подразумева детаљну анализу простора, постојећих садржаја на парцелама, као и дефинисање нових садржаја на парцелама, а све кроз утврђивање правила уређења и грађења на парцелама унутар планског подручја.

**Члан 4.**

Циљ израде ПДР-а је преиспитивање и стварање услова и дефинисање правила за унапређење и проширење производног садржаја на подручјима и деловима где је предвиђена израда ПДР-а, дефинисање регулације постојеће саобраћајнице (локалног некатегорисаног пута), планирање нових и решавање саобраћајног решења, одређивање урбанистичких параметара у обухвату Плана као и стварање услова за комунално опремање простора неопходном инфраструктуром – саобраћајном и комуналном инфраструктуром, унапређење и изградњу слободних површина, стварање услова за изградњу објеката обновљивих извора енергије што би допринело стварању услова за покретање нових инвестиција и развој комерцијално-пословних и производних садржаја сагласно принципима одрживог развоја у правцу повећања запослености, јачања конкуретности и унапређења индентитета општине Власотинце уз поштовање принципа уређења, коришћења и заштите простора, а у складу са новим захтевима и потребама власника.

**Члан 5**.

Принципи планирања дефинишу се кроз:

- Примену и поштовање законске регулативе и правила струке у поступку планирања;

-Заштиту јавних интереса;

-Заштиту унапређења животне средине;

-Дефинисање намене површине и правила уређења и грађења објеката за све планиране садржаје;

-Дефинисање и могућност начина саобраћајног повезивања;

-Дефинисање потребних елемената за спровођење плана и реализације планираних садржаја;

-Стварање услова за изградњу инфраструктуре и техничко и комунално опремање локације;

**Члан 6.**

Носилац израде ПДР-а је Општинска управа Власотинце а стручне послови на изради Плана поверавају се привредном друштву, односно другом правном лицу које испуњава прописане услове за израду планских докумената.Избор обрађивача Плана и средства за израду Плана и Одлуке о изради ПДР-а обезбедиће инвеститор Петковић Марко и Петковић Жарко.

**Члан 7.**

Рок израде Плана је 12 месеци од дана ступања на снагу ове Одлуке.

Динамика израде појединих фаза се уређује уговором између општине Власотинце, обрађивача Плана и инвеститора.

**Члан 8.**

На основу добијеног Мишљења од стране надлежног одељења и члана 18. Закона о стратешкој процени утицаја на животну средину утврђено је да за План детаљне регулације "Бата Пласт" у Стајковцу обавезна израда стратешке процене утицаја на животну средину.

**Члан 9.**

На основу добијеног Мишљења од стране Завода за заштиту споменика културе Ниш утврђено је да за План детаљне регулације "Бата Пласт" у Стајковцу није потребна израда Студије заштите непокретног културног добра.

**Члан 10.**

Рани јавни увид обавиће се након доношења ове одлуке, излагањем материјала у згради Општине Власотинце на 3 спрату у канцеларији Одељења за урбанизам, привреду, заштиту животне средине и имовинско правне послове Општине Власотинце као и путем интернет странице Општине Власотинце, а ради упознавања јавности (правних и физичких лица) са општим циљевима и сврхом Израде ПДР-а, о могућим решењима за развој просторне целине и ефектима планирања.

Рани јавни увид оглашава се седам дана пре отпочињења увида у средствима јавног информисања и у електронском облику на интернет страници локалне самоуправе и траје 15 дана од дана објављивања.

**Члан 11.**

Нацрт ПДР-а се излаже на јавни увид у трајању од 30 дана у просторијама Општинске управе Власотинце путем оглашавања у дневном и локалном листу.

Пре излагања на јавни увид нацрт ПДР-а подлеже стручној контроли коју врши Комисија за планове Општине Власотинце.

О јавном увиду стара се Општинска управа Општине Власотинце.

**Члан 12.**

План детаљне регулације урадиће се у потребном броју примерака у аналогном и дигиталном облику и по овери доставиће се у прописаном формату Републичком геодетском заводу у року од 10 дана од дана објављивања у Службеном гласнику града Лесковца.

Плански документ биће евидентиран у централном регистру планских докумената који води орган за послове државног премера и катастра.

**Члан 13.**

Ова одлука ступа на снагу осмог дана од дана објављивања у Службеном гласнику града Лесковца.

**СКУПШТИНА ОПШТИНЕ ВЛАСОТИНЦЕ, дана 27.09.2024.године, 01 број 06-88-6/2024**

**ПРЕДСЕДНИК СКУПШТИНЕ**

**Зоран Стаменковић, с.р.**

**Тачност преписа оверава**

**СЕКРЕТАР СКУПШТИНЕ**

**Ивана Станојевић**

******